**SAISTOŠO NOTEIKUMU PROJEKTS**

|  |  |  |
| --- | --- | --- |
| 2024.gada \_\_\_\_.\_\_\_\_\_\_ | Ventspilī | Nr.\_\_\_\_  (protokols Nr.\_\_\_\_; \_\_\_\_.§) |

**Par Ventspils pludmales izmantošanu**

*Izdoti saskaņā ar*

*Pašvaldību likuma 45.panta pirmās daļas 2.punktu*

**I. Vispārīgie jautājumi**

1. Saistošie noteikumi (turpmāk – Noteikumi) nosaka Ventspils pludmales izmantošanas kārtību, kā arī atbildību par Noteikumu pārkāpšanu.
2. Noteikumos lietoti šādi termini:
   1. Ventspils pludmale *–* publiska vieta Ventspils valstspilsētas pašvaldības (turpmāk – Pašvaldība) administratīvajā teritorijā, kas aizņem jūras krasta teritoriju starp ūdens līniju un vietu, kur sākas dabiskā sauszemes veģetācija, posmā no Ventspils ostas Dienvidu mola līdz Pašvaldības administratīvajai robežai dienvidu virzienā saskaņā ar pielikumu;
   2. peldvieta – Ventspils pludmales teritorijā esošā ūdens daļa no krasta līnijas līdz peldošām bojām vai otram jūras sēklim visā pludmales garumā, izņemot 100 metru zonā no Ventspils ostas Dienvidu mola dienvidu virzienā;
   3. kāpu josla – īpaša pludmalei pieguļoša teritorijas daļa, ko veido smilts pauguri un ieplakas, un uz kuru attiecināmi ar smilts eroziju saistīti īpaši aizliegumi.
3. Ventspils pludmalē ir šādas zonas:
   1. centrālā pludmale, kas ir 1,2 km gara Ventspils pludmales daļa posmā no Dienvidu mola līdz Jūrmalas parka meliorācijas grāvim, uz kurām attiecināmas visas Vides izglītības fonda izvirzītās prasības Zilā karoga pludmalēm;
   2. sērfotāju pludmale, kas ir no centrālās pludmales beigu daļas dienvidu virzienā līdz nūdistu pludmales sākumam un apzīmēta ar robežzīmēm;
   3. nūdistu pludmale, kas ir no sērfotāju pludmales beigu daļas dienvidu virzienā līdz tās robežai, kas apzīmēta ar robežzīmēm.

**II. Ventspils pludmales izmantošanas noteikumi**

1. Ventspils pludmalē aizliegts ierīkot naktsmītnes, celt teltis un kurināt ugunskurus.
2. Centrālajā pludmalē, sērfotāju pludmalē, nūdistu pludmalē un to kāpu joslas teritorijā aizliegts atrasties ar suņiem vai citiem mājdzīvniekiem. Ar suņiem un citiem mājdzīvniekiem, nodrošinot minēto dzīvnieku ekskrementu savākšanu atbilstoši normatīvo aktu prasībām, atļauts atrasties Ventspils pludmales daļā un kāpu joslas teritorijā no nūdistu pludmales beigām, kas apzīmēta ar robežzīmi, dienvidu virzienā līdz Pašvaldības administratīvajai robežai.
3. Centrālās pludmales peldvietā aizliegts braukt ar vējdēļiem, sērfošanas un kaitošanas dēļiem.
4. Centrālās pludmales peldvietā aizliegts peldēties, ja ir noteikta situācija, ka peldēšanās apdraud cilvēka dzīvību un glābšanas dienestam nav iespējams veikt glābšanas darbu uz ūdens un par to izvietota informācijas zīme“Peldēties aizliegts!”.
5. Centrālās pludmales peldvietā peldēšana atļauta līdz speciāli, ar peldošām bojām norobežotām vietām, bet ja nav izvietotas bojas, tad līdz 2. jūras sēklim visā Ventspils pludmales garumā, bet ne tuvāk kā 100 metrus no Ventspils ostas Dienvidu mola, kur peldēšana ir aizliegta.

**III. Administratīvā atbildība par Noteikumu neievērošanu**

9. Par šo noteikumu 4. - 8. punktā noteikto prasību neievērošanu, piemēro brīdinājumu vai naudas sodu fiziskām personām no divām līdz septiņdesmit naudas soda vienībām.

10. Administratīvā pārkāpuma procesu par Noteikumu 4. - 8. punktā minētajiem pārkāpumiem veic Pašvaldības iestāde “Ventspils Pašvaldības policija”. Administratīvā pārkāpuma lietu ir tiesīga izskatīt arī Pašvaldības Administratīvā komisija.

**IV. Noslēguma jautājums**

11. Atzīt par spēku zaudējušiem Ventspils pilsētas domes 2004. gada 23. augusta saistošos noteikumus Nr.2 “Pludmales lietošanas un apsaimniekošanas noteikumi” (Latvijas Vēstnesis, 2004., Nr.155, 2009., Nr.122, 2011., Nr.186, 2013., Nr.246, 2014., Nr.192, 2020., Nr.136).

Domes priekšsēdētājs J.Vītoliņš